---
title: "Kollektivernes Dag"
date: 2019-03-10T13:00:00+01:00
publishDate: 2018-12-02T12:25:47+01:00
draft: false
---


Foreningen for Kollektivers Fremme er klar med et spændende program til Kollektivernes Dag den 10. marts 2019. Det plejer at være en virkelig hyggelig dag med mere end 50 kollektivister, og vi håber, at lige så mange vil finde vej denne gang.<!--more--> 

Kollektivernes Dag er for både nuværende og fremtidige kollektivister. Vi udveksler erfaringer og spiser vafler - alle er velkomne.

Vi har forberedt 3 samtaler / workshops:

* Hvordan fordeler man huslejen mellem kollektivets beboere, og hvordan kan man tage den eksisterende husleje op til revision?

* Hvilke dynamikker kan der opstå, når man bor sammen både par og singler, og hvordan indgår par i kollektivets fællesskab?

* Hvad er udfordringerne, når man prøver at opstarte et kollektiv, og hvordan kan vi i fællesskab løse dem?

Hvis du har idéer til emner eller oplægsholdere, som ville passe ind i en Kollektivernes dag, må du endelig skrive til os.

Vi glæder os til at se jer til Kollektivernes Dag den 10. marts 2019 kl. 13-17 i Kollektivet 100 Blomster på Svanemøllevej 94, 2900 Hellerup.
